CELEX: 
Language: sl
Date: 2020-02-13 00:00:00
Title: DELEGIRANA UREDBA KOMISIJE (EU) …/… o popravku Delegirane uredbe (EU) 2019/934 glede prehodnih določb za trženje zalog proizvodov vinske trte

EVROPSKA
                            KOMISIJA

                                                   Bruselj, 13.2.2020
                                                   C(2020) 672 final

                      DELEGIRANA UREDBA KOMISIJE (EU) …/…

                                      z dne 13.2.2020

     o popravku Delegirane uredbe (EU) 2019/934 glede prehodnih določb za trženje zalog
                                   proizvodov vinske trte

SL                                                                                        SL
 ---pagebreak---                               OBRAZLOŽITVENI MEMORANDUM

     1.      OZADJE DELEGIRANEGA AKTA
     Delegirana uredba Komisije (EU) 2019/934 o dopolnitvi Uredbe (EU) št. 1308/2013
     Evropskega parlamenta in Sveta, med drugim glede dovoljenih enoloških postopkov in
     omejitev, povezanih s pridelavo in konzerviranjem proizvodov vinske trte, je bila sprejeta
     12. marca 2019. Delegirana uredba (EU) 2019/934 nadomešča in razveljavlja Uredbo
     Komisije (ES) št. 606/2009 o določitvi dovoljenih enoloških postopkov in omejitev, ki se
     uporabljajo za proizvode vinske trte v EU.
     Ta osnutek delegirane uredbe popravlja napako v členu 15 Delegirane uredbe (EU) 2019/934
     za zagotovitev, da se proizvodi vinske trte, proizvedeni med datumom začetka veljavnosti in
     datumom začetka uporabe Delegirane uredbe (EU) 2019/934, lahko tržijo.

     2.      POSVETOVANJA PRED SPREJETJEM AKTA
     Italija je 10. julija 2019 Komisijo pozvala, naj pojasni datum razveljavitve Uredbe Komisije
     (ES) št. 606/2009 ter datuma začetka veljavnosti in začetka uporabe Delegirane uredbe (EU)
     2019/934. Komisija je po analizi členov 15 (prehodne določbe) in 17 (začetek veljavnosti in
     uporabe) Delegirane uredbe (EU) 2019/934 ugotovila napako v členu 15, ki bi se moral
     nanašati na datum začetka uporabe Delegirane uredbe (EU) 2019/934 namesto na datum
     začetka veljavnosti.
     Zato je Komisija na sestankih strokovne skupine za skupno ureditev kmetijskih trgov – vino
     dne 17. julija 2019 in 5. decembra 2019 strokovnjake obvestila o potrebi po popravku
     Delegirane uredbe (EU) 2019/934 in o predlaganem popravku. Na navedenih sestankih
     predlaganemu popravku nihče ni nasprotoval.

     3.      PRAVNI ELEMENTI DELEGIRANEGA AKTA
     Člen 15 Delegirane uredbe (EU) 2019/934 je treba popraviti, da bi se zajeli proizvodi, ki so v
     skladu z določbami Uredbe Komisije (ES) št. 606/2009 proizvedeni med datumom začetka
     veljavnosti Delegirane uredbe, tj. 27. junijem 2019, in datumom začetka njene uporabe, tj.
     7. decembrom 2019. Sedanje besedilo omogoča trženje proizvodov vinske trte, ki so v skladu
     z Uredbo Komisije (ES) št. 606/2009 proizvedeni pred datumom začetka veljavnosti
     Delegirane uredbe (EU) 2019/934, vendar ne med datumom začetka veljavnosti in datumom
     začetka uporabe navedene uredbe. Da bi se omogočilo trženje proizvodov vinske trte,
     pridelanih leta 2019, je treba sklicevanje na „datum začetka veljavnosti“ v členu 15
     Delegirane uredbe (EU) 2019/934 nadomestiti z „datumom začetka uporabe“.
     Ker ta sprememba vpliva na vsebino delegiranega akta, je ustrezni instrument delegirana
     uredba Komisije o popravku Delegirane uredbe (EU) 2019/934. Uporabljala se bo, če
     Evropski parlament ali Svet ne izrazita nasprotovanja v obdobju dveh mesecev z možnostjo
     podaljšanja tega obdobja za nadaljnja dva meseca.

SL                                                 1                                                  SL
 ---pagebreak---                              DELEGIRANA UREDBA KOMISIJE (EU) …/…

                                                  z dne 13.2.2020

         o popravku Delegirane uredbe (EU) 2019/934 glede prehodnih določb za trženje zalog
                                       proizvodov vinske trte

     EVROPSKA KOMISIJA JE –
     ob upoštevanju Pogodbe o delovanju Evropske unije,
     ob upoštevanju Uredbe (EU) št. 1308/2013 Evropskega parlamenta in Sveta z dne 17.
     decembra 2013 o vzpostavitvi skupne ureditve trgov kmetijskih proizvodov in razveljavitvi
     uredb Sveta (EGS) št. 922/72, (EGS) št. 234/79, (ES) št. 1037/2001 in (ES) št. 1234/20071 ter
     zlasti člena 75(2) in člena 80(4) Uredbe,
     ob upoštevanju naslednjega:
     (1)      Delegirana uredba Komisije (EU) 2019/9342 nadomešča in razveljavlja Uredbo
              Komisije (ES) št. 606/20093. Po objavi Delegirane uredbe (EU) 2019/934 je bila
              odkrita napaka v vseh jezikovnih različicah besedila.
     (2)      Napaka zadeva prehodne določbe za trženje zalog proizvodov vinske trte iz člena 15
              Delegirane uredbe (EU) 2019/934. Uredba (ES) št. 606/2009 se je uporabljala do
              6. decembra 2019. Delegirana uredba (EU) 2019/934 je začela veljati 27. junija 2019.
              Da bi imeli izvajalci dovolj časa za prilagoditev novim pravilom, je bilo sklenjeno, da
              se datum uporabe navedene uredbe določi na 7. december 2019.
     (3)      Namen prehodnih določb iz člena 15 Delegirane uredbe (EU) 2019/934 je bil torej
              omogočiti, da se proizvodi vinske trte, ki so bili v skladu z Uredbo (ES) št. 606/2009
              proizvedeni pred datumom uporabe Delegirane uredbe (EU) 2019/934, dajo na trg.
              Vendar se člen 15 sklicuje na datum začetka veljavnosti Delegirane uredbe (EU)
              2019/934, namesto da bi se skliceval na datum začetka uporabe navedene uredbe.
              Nenamerna posledica tega je, da se proizvodi vinske trte, ki so bili na novo pridelani
              leta 2019 in proizvedeni v skladu z Uredbo (ES) št. 606/2009, ne smejo tržiti, če so
              bili proizvedeni na datum začetka veljavnosti ali po njem.
     (4)      Da bi se omogočilo trženje proizvodov vinske trte, ki so bili v skladu z Uredbo (ES)
              št. 606/2009 proizvedeni med 27. junijem in 6. decembrom 2019, bi bilo treba
              popraviti prehodne določbe iz člena 15 Delegirane uredbe (EU) 2019/934, da bi se
              zajelo navedeno obdobje.
     (5)      Delegirano uredbo (EU) 2019/934 bi bilo zato treba ustrezno popraviti.

     1
              UL L 347, 20.12.2013, str. 671.
     2
              Delegirana uredba Komisije (EU) 2019/934 z dne 12. marca 2019 o dopolnitvi Uredbe (EU)
              št. 1308/2013 Evropskega parlamenta in Sveta glede vinorodnih območij, na katerih je mogoče delež
              alkohola povečati, dovoljenih enoloških postopkov in omejitev, povezanih s pridelavo in
              konzerviranjem proizvodov vinske trte, najmanjšega odstotnega deleža alkohola za stranske proizvode
              in njihovega odstranjevanja ter objave spisov OIV (UL L 149, 7.6.2019, str. 1).
     3
              Uredba Komisije (ES) št. 606/2009 z dne 10. julija 2009 o določitvi nekaterih podrobnih pravil za
              izvajanje Uredbe Sveta (ES) št. 479/2008 glede kategorij proizvodov vinske trte, enoloških postopkov
              in z njimi povezanih omejitev (UL L 193, 24.7.2009, str. 1).

SL                                                        2                                                          SL
 ---pagebreak---      (6)    Napaka v Delegirani uredbi (EU) 2019/934 zahteva popravek, da bi se omogočilo
            trženje proizvodov vinske trte, ki so bili proizvedeni med 27. junijem in 6. decembrom
            2019. Zato bi se moral ta popravek Uredbe uporabljati retroaktivno od 27. junija
            2019 –
     SPREJELA NASLEDNJO UREDBO:

                                                 Člen 1
     Delegirana uredba (EU) 2019/934 se popravi:
     člen 15 se nadomesti z naslednjim:

                                               „Člen 15
                                          Prehodne določbe

     Zaloge proizvodov vinske trte, proizvedenih pred datumom začetka uporabe te uredbe, se
     lahko skladno s pravili, ki so veljala pred tem datumom, namenijo za prehrano ljudi.“

                                                 Člen 2
     Ta uredba začne veljati tretji dan po objavi v Uradnem listu Evropske unije.
     Uporablja se od 27. junija 2019.

     Ta uredba je v celoti zavezujoča in se neposredno uporablja v vseh državah članicah.
     V Bruslju, 13.2.2020

                                                 Za Komisijo
                                                 Predsednica
                                                 Ursula VON DER LEYEN

SL                                                 3                                                 SL